Արտակարգ իրավիճակ նոր կորոնովիրուսի բռնկման պատճառով

2020 թվականի հունվարի 30-ին Առողջապահության համաշխարհային կազմակերպությունը հայտարարել է միջազգային նշանակություն ունեցող արտակարգ իրավիճակ հանրային առողջապահության ոլորտում նոր կորոնավիրուսի բռնկման պատճառով, որի էպիկենտրոնը կենտրոնական Չինաստանի Ուհան քաղաքն է։ Կազմակերպության տնօրեն Տեդրոս Ղեբրեյեսուսի պաշտոնական հայտարարության մեջ ասվում է․ «Դեկլարացիայի գլխավոր պատճառը դա չէ, ինչ կատարվում է Չինաստանում, այլ դա, ինչ կատարվում է մնացած երկրներում»։

Կորոնավիրուսի պաշտոնական անվանումը 2019-nCoV է։ Հայտարարության պահին հաստատված էին վարակման 7818 դեպքեր, որոնք պատահել են 19 երկրներում՝ ԱՀԿ-ի 5 տարածաշրջաններում։ Մինչ այդ՝ 2020 թվականի հունվարի 22-ին և 23-ին ԱՀԿ-ն անցկացրել է ԵԿ խորհրդակցություն, որոնք նվիրված էին կորոնավիրուսի բռնկմանը։ Սակայն այն անգամ որոշվել էր, որ դեռ ժամանակը չէ արտակարգ իրավիճակ հայտարարելու համար, հաշվի առնելով տվյալների բացակայությունը և ազդեցության մասշտաբները։

Միջազգային նշանակություն ունեցող արտակարգ իրավիճակը հանրային առողջապահության ոլորտում դա Առողջապահության համաշխարհային կազմակերպության պաշտնական հայտարարությունն է (ԱՀԿ) «արտակարգ դեպքի մասին, որը վտանգ է ներկայացնում ուրիշ պետությունների բնակչության համար հիվանդության միջազգային տարածման արդյունքում և պահանջում է միջազգային կորդինացված արձագանք»։

Միջազգային բուժա-սանիտարական կանոնների համաձայն, պետությունները իրավաբանական պարտավորություն ունեն արագ արձագանքել արտակարգ իրավիճակներին։

Ծանոթագրություններ 

Նորություններ նախագծի մասնակից
Վիրուսներ
2020 հունվարի իրադարձություններ
Առողջապահության կառավարում